  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 21-23 оштолэзе Глазовын «Удмуртия заряжает» фестиваль ортчоз. Вожвылъяськонэ вылӥ но шоръёзо ӧнер дышетсконниосысь студентъёслы но ужась егитъёслы пыриськыны ӵекто. Со сярысь Удмуртиысь тӧролэн но кивалтэтлэн пресс-службазы ивортӥз. Фестиваль «Студенческая весна» вожвылъяськонлэн азьланьтонэз луэ. Егитъёс кырӟанъя, эктонъя, крезьгуро инструментъёсын шудонъя но театр ӧръёсын быгатонлыкъёссэс возьматыны быгатозы. Нимысьтыз номинация егит дизайнеръёслы висъязы, соос асьсэлэсь коллекциоссэс возьматыны быгатозы. Озьы ик медия ӧре пыриськыны яке верос лыдӟыны луоз. « «Удмуртия заряжает» фестивальын астэ возьматыны луонлык вань, малы ке шуоно трос гинэ номинациос вань, творчествоя но, тодосъя но, кылсярысь, егит тодосчиос вормонъёссы сярысь верос дасялозы. Таяз арын фестиваль Удмуртиысь трос егитъёсты огазеялоз. Туэ 1500 пыриськисьёсты возьмаськомы » Максим Файзулин, Удмуртиысь егитъёсын ужанъя агентстволэн кивалтӥсезлэн воштӥсез Вожвылъяськонэ пыриськон понна куриськонъёсты  чӧлсконпусъя келяны луэ. «Удмуртия заряжает» фестиваль Егитъёслэн аразы ортчытоно ужрадъёсы пыре но «Образование» йӧскалык ӵектос улсын радъяське. Тодэ вайытом, Удмуртиысь дышетскисьёслы но студентъёслы «Гвардия» спартакиадалэн муниципал люкетаз пыриськыны ӵекто. Тегъёс: студентъёс фестиваль егитъёс Удмуртия  